**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2019-10-07 Nr. TAR1- 134

Klaipėda

 Posėdis įvyko 2019-10-04, posėdžio pradžia 15:00 val.

 Posėdžio sekretorė Ieva Krušaitė.

 Dalyvauja: Aistė Andruškevičiūtė (Valadkienė), Zita Čekanauskienė, Roma Fabijonavičiūtė-Genienė, Romaldas Idzelevičius, Dalia Jakulytė, Saulius Liekis, Sigita Muravjova, Daiva Palubinskaitė, Vytis Radvila, Renata Razgienė, Sandra Sirutienė, Agnė Zabrynaitė, Vaida Žvikienė (dalyvių sąrašas pridedamas).

Svečiai: Klaipėdos miesto savivaldybės administracijos Socialinių reikalų departamento Socialinės paramos skyriaus Socialinių paslaugų poskyrio vedėja S. Jakienė.

 DARBOTVARKĖ:

1. Dėl Klaipėdos miesto nevyriausybinių organizacijų tarybos posėdžio pirmininko išrinkimo.

2. Dėl Klaipėdos miesto nevyriausybinių organizacijų tarybos pirmininko kandidatūros atrinkimo.

1. SVARSTYTA. Klaipėdos miesto nevyriausybinių organizacijų tarybos posėdžio pirmininko išrinkimas.

Susirinkus daugiau kaip pusė NVO tarybos narių, prasidėjo pirmasis 2019 m. birželio 20 d. tarybos sprendimu (Nr. T2-178) patvirtintos Klaipėdos miesto nevyriausybinių organizacijų tarybos (toliau –NVO taryba) posėdis.

Socialinės paramos skyriaus Socialinių paslaugų poskyrio vedėja S. Jakienė prisistatė bei trumpai supažindino NVO tarybos narius su NVO tarybos nuostatais.

Informavo, kad NVO taryba patvirtinta 2 metų laikotarpiui ir ją sudaro 18 narių. Paaiškino, kad nuostatuose numatyta per pirmąjį NVO tarybos posėdį iš narių išrinkti kandidatą į pirmininkus. NVO tarybos pirmininko kandidatūra teikiama savivaldybės merui, mero teikimu NVO pirmininką tvirtina Savivaldybės taryba. Patvirtinus NVO tarybos pirmininką iš narių renkamas pirmininko pavaduotojas. Pirmininku patvirtinus nevyriausybinės organizacijos atstovą, pavaduotoju turi būti savivaldybės institucijos ar įstaigos atstovas ir atvirkščiai.

 Taip pat Sonata Jakienė informavo, kad šiandien reikia išsirinkti posėdžio pirmininką, kad pravestų šios dienos posėdį.

Supažindinusi NVO tarybos narius su NVO tvarkos aprašu, S. Jakienė NVO tarybos nariams pasiūlė prisistatyti bei trumpai supažindinti su savo atstovaujamos institucijos/organizacijos veikla. Prisistačius visiems NVO tarybos nariams, S. Jakienė pasiūlė išreikšti nuomonę ir siūlyti kandidatus į šio posėdžio pirmininkus. Bendru sutarimu tarybos nariai pasisakė, kad šio posėdžio pirmininkas galėtų būti S. Liekis.

NUTARTA: Vienbalsiai bendru sutarimu šio posėdžio pirmininku išrinkti asociacijos „Mano miestas Klaipėda“ narį Saulių Liekį

 2. SVARSTYTA. Klaipėdos miesto nevyriausybinių organizacijų tarybos pirmininko kandidatūros atrinkimas.

Saulius Liekis paklausė ar yra norinčių būti NVO tarybos pirmininku. Po NVO tarybos narių diskusijos į kandidatus buvo pasiūlyta asociacijos visuomeninio judėjimo „Permainų Klaipėda“ tarybos narė Sandra Sirutienė ir S. Liekis. S. Liekis savo kandidatūrą atsiėmė, dėl didelio darbų krūvio.

Posėdžio pirmininkas S. Liekis pasiūlė S. Sirutienei pateikti daugiau informacijos apie save ir savo organizacijos veiklą. Prisistačius S. Sirutienei, pirmininkas pasiteiravo S. Sirutienės ar sutinka kandidatuoti į NVO tarybos pirmininkus. S. Sirutienei sutikus, tarybos pirmininkas S. Liekis pasiūlė atviru balsavimu balsuoti.

NUTARTA: Vienbalsiai bendru sutarimu kandidatu į NVO tarybos pirmininkus išrinkti asociacijos visuomeninio judėjimo „Permainų Klaipėda“ tarybos narę Sandrą Sirutienę.

Posėdžio pabaiga 15:30 val.

Posėdžio pirmininkas Saulius Liekis

Posėdžio sekretorė Ieva Krušaitė